**OPĆENITI ELEMENTI I KRITERIJI OCJENJIVANJA**

**IZ GEOGRAFIJE U** 8. **RAZREDU**

**1) GEOGRAFSKA ZNANJA**

**- tijekom godine provodi se usmeno ispitivanje i to uz najavu, ako traje cijeli sat, ili bez najave, ako se**

**provodi na početku sata u svrhu kratkog ponavljanja gradiva potrebnog za obradu**

**- gradivo obuhvaćeno usmenim ispitivanjem je u pravilu ono obrađeno na prethodna 3-4 nastavna**

**sata, a svaki učenik trebao bi biti ispitan najmanje jednom tijekom godine**

|  |  |
| --- | --- |
| **OCJENA** | **KRITERIJI OCJENJIVANJA KOD USMENOG ISPITIVANJA** |
| **ODLIČAN**  **( 5 )** | * ishodi učenja usvojeni u potpunosti * nastavno gradivo razumije brzo i točno * dokazuje i obrazlaže temeljito, logično i argumentirano * znanje primjenjuje brzo, prikladno, samostalno i točno * samostalno izvodi zaključke i uočava uzročno posljedične veze * precizno i detaljno upotrebljava geografsku kartu |
| **VRLO**  **DOBAR**  **( 4 )** | * ishodi učenja usvojeni gotovo u potpunosti * objašnjava pojam naučenim primjerima * nastavno gradivo razumije brzo i točno, gotovo bez pomoći učitelja * znanje primjenjuje umjereno brzo, uglavnom točno i bez pomoći učitelja * bez većih teškoća čita geografsku kartu |
| **DOBAR**  **( 3 )** | * ishodi učenja usvojeni većim dijelom * definira značenje pojma djelomično potpuno i točno * obrazlaže djelomično logično i uvjerljivo * razumije gradivo, ali bez pojedinosti * znanje primjenjuje polako, s pogreškama i uz pomoć učitelja * solidno upotrebljava geografsku kartu |
| **DOVOLJAN**  **( 2 )** | * ishodi učenja usvojeni djelomično * prepoznaje pojam, razlikuje ih od drugih pojmova * slabo razumije gradivo * obrazlaže nepotpuno, površno i s pogreškama * znanje primjenjuje sporo, s većim pogreškama i uz pomoć učitelja * prepoznaje samo najvažnije elemente geografske karte |
| **NEDOVOLJAN**  **( 1 )** | * ishode učenja nije usvojio – ne zna činjenice * ne prepoznaje i miješa pojmove * pogrešno objašnjava * obrazlaže nesuvislo i bez razumijevanja * ni uz učiteljevu pomoć nije u stanju primijeniti znanje * ne zna čitati geografsku kartu |

**- znanje se pisano provjerava 4 puta godišnje i to :**

**1. PISANA PROVJERA početkom studenog**

**2. PISANA PROVJERA sredinom prosinca**

**3. PISANA PROVJERA sredinom veljače**

**4. PISANA PROVJERA krajem travnja**

**- termini pisanih provjera ovise o eventualnim nenastavnim danima ili nastavi na daljinu**

**Okvirni kriterij u pisanim provjerama znanja (može varirati ovisno o težini) :**

|  |  |  |  |  |
| --- | --- | --- | --- | --- |
| Nedovoljan (1) | Dovoljan (2) | Dobar (3) | Vrlo dobar (4) | Odličan (5) |
| < 35 % | 35 - 49 % | 50 - 64 % | 65 - 80 % | > 80 % |

**- ako je učenik imao manje od 20% riješenosti ispita, u bilješke u imeniku pišem napomenu o tome**

**- pozitivna ocjena iz pisane provjere ne može se popravljati**

**- učenik ima pravo popraviti negativnu ocjenu iz pisane provjere, pisanjem posebnog ispita, ali ima**

**samo jednu priliku za to, a rok je do iduće pisane provjere, iz te provjere može dobiti maksimalnu**

**ocjenu dobar**

**- učenik može zatražiti pisanje iste pisane provjere, ali drugu grupu zadataka i tada može ocjenu**

**popraviti i na više od 3.**

**2) KARTOGRAFSKA PISMENOST**

**- provjerava se pisano 2 puta godišnje (po jednom u polugodištu) uz korištenje atlasa i to :**

**1. provjera - krajem rujna ili početkom listopada (geografski smještaj i vremenske zone)**

**2. provjera - krajem svibnja (prostorni međuodnosi pojedinih elemenata na geografskim kartama**

**pojedinih kontinenata)**

**Okvirni kriterij u provjerama kartografske pismenosti (može varirati ovisno**

**o težini):**

|  |  |  |  |  |
| --- | --- | --- | --- | --- |
| Nedovoljan (1) | Dovoljan (2) | Dobar (3) | Vrlo dobar (4) | Odličan (5) |
| < 50 % | 50 - 60 % | 61 - 75 % | 76 - 90 % | > 90 % |

**- može se provjeriti i usmeno na zidnoj karti kao ispitivanje isključivo snalaženja na geografskoj karti,**

**ili prilikom usmenog ispitivanja.**

**- učenici su dužni nositi geografski atlas, tako da u istoj klupi za vrijeme sata mora biti bar jedan,**

**dok za vrijeme pisane provjere svaki učenik mora imati svoj atlas.**

**3) GEOGRAFSKE VJEŠTINE**

**- u ovoj rubrici ocjenjuje se razvoj geografskih vještina (osim čitanja geografske karte) u što ulazi**

**geografsko logičko razmišljanje i zaključivanje, analiza ili izrada različitih dijagrama, grafikona i**

**tematskih karata, istraživački radovi i sl.**

**- u ovu rubriku upisivat će se i ocjena pregleda radne bilježnice, gdje će naglasak biti stavljen na**

**riješenost slijepih i tematskih karata, te dijagrama i grafikona.**

**- učenici koji žele ocjenu odličan iz radne bilježnice, trebaju riješiti obavezne i neobavezne zadatke,**

**dok se za rješavanje samo obaveznih zadataka može dobiti maksimalna ocjena vrlo dobar, ovisno o**

**točnosti**

**- također će biti unesene i negativne ocjene zbog neredovitog pisanja zadaća ili nošenja atlasa.**

**ZAKLJUČIVANJE OCJENA**

**- ocjene zaključujem vrednovanjem ukupnog učenikovog rada cijele godine, prema tome zaključnu**

**ocjenu nije moguće popraviti usmenim ili pisanim odgovaranjem na kraju školske godine.**

**- najvrjednije su ocjene iz rubrika Geografska znanja i Kartografska pismenost (posebno iz pisanih**

**provjera), dok su ocjene iz rubrike Geografske vještine korektivnog karaktera, zaključna ocjena zato**

**ne mora biti prosjek upisanih ocjena !**

**- ukoliko učenik nije zadovoljio većinu kriterija, odnosno ima uglavnom negativne ocjene, a nije ih**

**popravio tijekom godine i u zadanom roku, upućuje se na dopunski rad ("produžnu nastavu").**

**Učitelj :**

**Frankovi*ć* Siniša**